rejauldu/bengali-wikipedia huggingface dataset:
ফাইলেরিয়া হাসপাতাল বাংলাদেশের নীলফামারীর জেলার সৈয়দপুর উপজেলায় অবস্থিত একটি বিশেষায়িত হাসপাতাল। গোদ রোগ বা ফাইলেরিয়ার চিকিৎসা সেবা প্রদানের লক্ষ্যে নির্মিত হাসপাতালটি বাংলাদেশের একমাত্র ফাইলেরিয়া হাসপাতাল।  ইতিহাস ১৯৯৫ সালের ১৫ জানুয়ারি স্বেচ্ছছাসেবী ও অলাভজনক ‘ইনস্টিটিউট অব অ্যালার্জি অ্যান্ড ক্লিনিক্যাল ইমুনোলজি অব বাংলাদেশ’ (আইএসিআইবি) যাত্রা শুরু করে। এ প্রতিষ্ঠানের উদ্যোগে এবং জাপন সরকারের অর্থায়নে ২০০২ সালে সৈয়দপুর উপজেলার কামারপুকুর ইউনিয়নের ধলাগাছ গ্রামে ফাইলেরিয়া হাসপাতালটি নির্মিত হয়। হাসপাতালটি ৫০ শতাংশ জমির উপর প্রতিষ্ঠিত।  তথ্যসূত্র  বিষয়শ্রেণী:বাংলাদেশের হাসপাতাল বিষয়শ্রেণী:২০০২-এ প্রতিষ্ঠিত হাসপাতাল
বিশ্ব জুনোসিস দিবস বিশ্ব জুড়ে প্রতি বছর ৬ জুলাই পালিত হয়। জুনোসিস হল একটি সংক্রামক রোগ যা প্রজাতির মধ্যে ছড়াতে পারে - প্রাণী থেকে মানুষে বা এর বিপরীতে এবং এটি প্রধাণত ব্যাকটেরিয়া, ভাইরাস ছত্রাক কিংবা শৈবালের আক্রমণে হয়ে থাকে। জলাতঙ্ক, বার্ড ফ্লু, সোয়াইন ফ্লু, ইবোলা ভাইরাস, অ্যানথ্রাক্স, ডায়রিয়া, নিপা ভাইরাস, কুষ্ঠ সাম্প্রতিককালের কোভিড ১৯ ইত্যাদি রোগ সাধারণত প্রাণী থেকে মানব দেহে সংক্রামিত হয়। ১৮৮৫ খ্রিস্টাব্দের ৬ জুলাই প্রখ্যাত ফরাসি রসায়নবিদ এবং মাইক্রোবায়োলজিস্ট লুই পাস্তুর ১৮৮৫ খ্রিস্টাব্দের ৬ জুলাই  রেবিস ভাইরাসের বিরুদ্ধে সফলভাবে প্রথম টিকা তৈরি করেন। জুনোটিক রোগের সংক্রমণ নিয়ন্ত্রক হিসাবে প্রতি বছর ৬ জুলাই তার কৃতিত্বের প্রতি সম্মান জানাতে বিশ্ব জুনোসিস দিবস উদযাপিত হয়।   ইতিহাস  ১৮৮৫ সালের ৬ জুলাই ফরাসি জীববিজ্ঞানী লুই পাস্তুর জোসেফ মিস্টার নামে এক বালককে জলাতঙ্ক রোগের প্রথম টিকা দেন, যাকে একটি কুকুর কামড়ায়। এই টিকা ছোট ছেলেটির জীবন রক্ষা করে। সেই থেকে, জুনোটিক রোগের বিরুদ্ধে প্রথম টিকাদানের বার্ষিকী উপলক্ষে ৬ জুলাই বিশ্ব জুনোসিস দিবস পালিত হয়ে আসছে।  তাৎপর্য  বিশ্ব জুনোসিস দিবসের তাৎপর্য অত্যন্ত তাৎপর্যপূর্ণ কারণ এর লক্ষ্য জুনোটিক রোগ সম্পর্কে সচেতনতা বৃদ্ধি করা। মানুষ এবং প্রাণী উভয়ের উপর জুনোটিক রোগের প্রভাবের প্রতি দৃষ্টি আকর্ষণ করার জন্য এই দিবসটি পালিত হয়। আরও সংক্রমণের প্রাদুর্ভাব রোধে আরও গবেষণার প্রয়োজনীয়তার উপর এই দিবসটি আলোকপাত করে। এর উদ্দেশ্য হল প্রাণীদের সাথে ঘনিষ্ঠ সংস্পর্শে কাজ করা ব্যক্তিদের জুনোটিক রোগের সাথে সম্পর্কিত ঝুঁকি সম্পর্কে শিক্ষিত করা।  প্রতিপাদ্য বিষয়  প্রতি বছর, বিশ্ব জুনোসিস দিবস উদযাপনের জন্য একটি থিম নির্ধারণ করা হয়। বিশ্ব জুনোসিস দিবস ২০২৪ এর মূল প্রতিপাদ্য ছিল,  জুনোটিক রোগের বিস্তার রোধ করা।  ভবিষ্যতের সংক্রমণের হুমকি ব্যবস্থাপনার মাধ্যমে জুনোসিস নিয়ন্ত্রণ করা।  রোগের প্রস্তুতি এবং প্রতিক্রিয়ার জন্য একটি কাঠামো তৈরি করা।  তথ্যসূত্র  বিষয়শ্রেণী:বৈশ্বিক দিবস বিষয়শ্রেণী:জুলাই উদযাপন
থাম্ব|এই ছবির খেলোয়াড় এর দেয়া নাম অনুসারে রিয়াল মাদ্রিদ এর নামকরণ করা হয়েছে। ইয়ে-ইয়ে () দলটি স্পেনীয় ফুটবলে আধিপত্য বিস্তারকারী ১৯৬০-এর দশকের রিয়াল মাদ্রিদ প্রজন্মকে দেওয়া হয়েছিল।"Real Madrid History: 1961-1970". RealMadrid.com. Retrieved 1 October 2015 ১৯৫০-এর দশকে আলফ্রেদো দি স্তেফানোর সাথে ইউরোপীয় কাপ ৫ বার জিতেছে। ওইসময় দলটির অধিনায়ক ছিলেন অভিজ্ঞ খেলোয়াড় ফ্রান্সিস্কো হেন্তো। তিনি হোসে আরাকুইস্টাইন, পচিন, পেড্রো দে ফেলিপ, ম্যানুয়েল সানচিজ, পিরি, ইগনাসিও জোকো, ফার্নান্দো সেরেনা, আমান্সিও আমারো, র‍্যামন গ্রোসো এবং ম্যানুয়েল ভ্যালজেয়েজেকে অন্তর্ভুক্ত করেছিলেন এবং তরুণ খেলোয়াড়দের এই দলকে নেতৃত্ব দেন। অল্প বয়স্ক খেলোয়াড়দের এই গ্রুপটি কখনো কখনো হিপি বলা হত কারণ তারা আগের প্রজন্মের চেয়ে বেশি চুল রাখতেন। "ইয়ে-ইয়ে" নামটি দ্য বিটলসের "শি লাভস ইউ" শিরোনামের গানের "ইয়াহ, হাঁ, হাঁ" কোরাস থেকে এসেছিল।  ১৯৫৯ সালে দলটির রূপান্তর শুরু হয় যখন মিগুয়েল মুনেজ রিয়াল মাদ্রিদের কোচ হন। একজন খেলোয়াড় হিসাবে তিনি ১৯৫৬ এবং ১৯৫৭ সালে ইউরোপীয় কাপ জয়ী রিয়াল মাদ্রিদের অধিনায়কত্ব করেছিলেন। তিনি রিয়াল মাদ্রিদের যে দলটিতে খেলেছিলেন সেটি সেরা বিদেশী প্রতিভা নিয়ে এটি গঠিত হয়েছিল। কিন্তু রিয়াল মাদ্রিদের কোচ হিসেবে তিনি যে দলটি তৈরি করেছিলেন তা সম্পূর্ণরূপে স্পেনীয় খেলোয়াড়দের দ্বারা তৈরি করা হয়েছিল। তারা লা লিগা প্রতিযোগিতা জিতে ৯ বার।যাতে একটানা ৫ জয় অন্তর্ভুক্ত। তারা ১৯৬৬ সালে ব্রাসেলসের হেইসেল স্টেডিয়ামে পার্তিজান বেলগ্রেডকে ২-১ গোলে পরাজিত করে ইউরোপীয় কাপ জিতেছিল।   তথ্যসূত্র   বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:ফুটবল খেলোয়াড়ের গ্রুপের ডাকনাম
দিল্লি উচ্চ আদালত ৩১ অক্টোবর ১৯৬৬ সালে দিল্লি উচ্চ আদালতআইন, ১৯৬৬ এর মাধ্যমে প্রতিষ্ঠিত হয়। এটি দিল্লির জাতীয় রাজধানী অঞ্চলে (এনসিটি) রাজ্য স্তরে বিচার কার্য পরিচালনাকারী সর্বোচ্চ আদালত। এর অধীনে রয়েছে অধস্তন আদালত, যা ১১টি বিচারিক জেলার এক্তিয়ারভুক্ত, যথা (১) সেন্ট্রাল (২) নিউ দিল্লি (৩) সাউথ (৪) সাউথ-ওয়েস্ট (৫) নর্থ (৬) নর্থ-ওয়েস্ট (৭) ওয়েস্ট (৮) নর্থ-ইস্ট (৯) ইস্ট (১০) সাউথ-ইস্ট (১১) শাহদারা।  ইতিহাস  আগে পাঞ্জাব এবং দিল্লি প্রদেশ, ২১ মার্চ ১৯১৯-এ প্রতিষ্ঠিত লাহোর উচ্চ আদালতের এক্তিয়ারভুক্ত ছিল।  ভারতীয় স্বাধীনতা আইন, ১৯৪৭, দ্বারা ভারত ও পাকিস্তান বিভাজন হওয়ার আগে পর্যন্ত এই অবস্থা বলবৎ ছিল।   বিচারকগণ    আরও দেখুন  ভারতের উচ্চ আদালত  তথ্যসূত্র   বিষয়শ্রেণী:দিল্লির ভবন ও স্থাপত্য বিষয়শ্রেণী:ভারতের উচ্চ আদালত বিষয়শ্রেণী:১৯৬৬-এ ভারতে প্রতিষ্ঠিত বিষয়শ্রেণী:দিল্লি ভিত্তিক সংগঠন বিষয়শ্রেণী:ভারতের আইনি ইতিহাস বিষয়শ্রেণী:ভারতের বিচার বিভাগ
করীম এল আহমাদি আরুসি (আরবি: كريم الأحمدي; জন্ম: ২৭ জানুয়ারি ১৯৮৫) হলেন মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ফেয়েনুর্ডের হয়ে এরেডিভিসিতে খেলেন।   আন্তর্জাতিক ক্যারিয়ার  এল আহমাদি নেদারল্যান্ডসের জাতীয় যুব দলের হয়ে খেলেছেন, কিন্তু নেদারল্যান্ডসে অনুষ্ঠিত ২০০৫ ফিফা বিশ্ব যুব চ্যাম্পিয়নশিপে মরক্কো জাতীয় দলের প্রতিনিধিত্ব করেছেন।  ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।   ব্যক্তিগত জীবন  এল আহ্মাদি হচ্ছেন একজন মুসলমান।   সম্মাননা  ফেয়েনুর্ড  এরেডিভিসি: ২০১৬–১৭  কেএনভিবি কাপ: ২০১৫–১৬, ২০১৭–১৮Feyenoord wint KNVB-beker mede dankzij prachtgoal Van Persie - AD   ইয়োহান ক্রুইফ শিল্ড: ২০১৭   তথ্যসূত্র    বহিঃসংযোগ    Voetbal International – Karim El Ahmadi          বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মরক্কী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:ওলন্দাজ পুরুষ ফুটবলার বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:মরক্কী বংশোদ্ভূত ওলন্দাজ বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:২০১২ আফ্রিকা কাপ অব নেশন্সের খেলোয়াড় বিষয়শ্রেণী:২০১৩ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:মরক্কোর প্রবাসী ফুটবলার বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:মরক্কী মুসলিম বিষয়শ্রেণী:ওলন্দাজ মুসলিম বিষয়শ্রেণী:সৌদি আরবে প্রবাসী ফুটবলার বিষয়শ্রেণী:শাবাব আল আহলি ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
১৯০৫ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়েছে।   ঘটনার তালিকা  ★১৯০৫ সালের ৬ জুলাই কলকাতা প্রেস প্রথম বঙ্গভঙ্গ প্রস্তাবের খবরটি প্রকাশ করে। ★১৯০৫ সালের ১৬ অক্টোবর ভারতের ভাইসরয় লর্ড কার্জনের আদেশে বঙ্গভঙ্গ সম্পন্ন হয়।     জানুয়ারি   ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর    পূর্বঘোষিত ও নির্ধারিত ঘটনাবলী    ফজিলতুন্নেসা, ঢাকা বিশ্ববিদ্যালয়ের প্রথম মুসলমান ছাত্রী ও ঢাকা ইডেন কলেজের সাবেক অধ্যক্ষা, জন্মগ্রহণ করেন।   প্রধান ধর্মীয় ছুটির দিন    জন্ম   ছিদ্দিক আহমদ, বাংলাদেশি ইসলামি পণ্ডিত ও রাজনীতিবিদ। (মৃ. ১৯৮৭)  জানুয়ারি   ২৭ জানুয়ারি - আবুল হাশিম, অভিক্ত ভারতের বিশিষ্ট চিন্তাবিদ ও রাজনৈতিক ব্যক্তিত্ব। (মৃ. ১৯৭৪)  ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   ১৮ সেপ্টেম্বর - গ্রেটা গার্বো, সুয়েডীয়-মার্কিন অভিনেত্রী। (মৃ. ১৯৯০)  ৩০ সেপ্টেম্বর - মাইকেল পাওয়েল, ইংরেজ চলচ্চিত্র পরিচালক, প্রযোজক ও চিত্রনাট্যকার। (মৃ. ১৯৯০)  অক্টোবর   নভেম্বর   ডিসেম্বর    মৃত্যু   আব্দুল ওয়াহেদ বাঙ্গালী — হাটহাজারী মাদ্রাসার প্রতিষ্ঠাতা (জ. ১৮৫০)  জানুয়ারি   ফেব্রুয়ারি   মার্চ   এপ্রিল   মে   জুন   জুলাই   আগস্ট   সেপ্টেম্বর   অক্টোবর   নভেম্বর   ডিসেম্বর    নোবেল পুরস্কার  right|80px  পদার্থবিদ্যা - ফিলিপ এডুয়ার্ড আন্টন ফন লেনার্ড  রসায়ন - আডলফ ফন বাইয়ার  চিকিত্সাবিদ্যা - রবার্ট কখ  সাহিত্য – হেনরিক শিন্‌কিয়েউইচ  শান্তি - বের্থা ফন সুটনার   তথ্যসূত্র   বিষয়শ্রেণী:১৯০৫  nv:1901 – 1950
right|300px|thumb|Victoria amazonica (বড় আমাজন লিলি); রাশিয়ার সেন্ট পিটার্সবার্গ উদ্ভিদ উদ্যানের একটি গ্রীনহাউসে thumb|300px|দ্যা ইডেন প্রজেক্ট, কর্নওয়াল, ইংল্যান্ড  গ্রীনহাউস (আয়নাঘর) এক প্রকার অবকাঠামো যেখানে বিভিন্ন ধরনের উদ্ভিদ জন্মানো ও চাষ করা হয়। এ ধরনের অবকাঠামোর আকৃতি ছোট চিলেকোঠা থেকে শুরু করে বড় শিল্পকারখানার সমান হতে পারে। ছোট বাক্সের মত গ্রীনহাউসের ইংরেজি নাম কোল্ডফ্রেম।  অধিকাংশ গ্রীনহাউস কাচ দিয়ে তৈরি হলেও আজকাল প্লাস্টিক ও অন্যান্য স্বচ্ছ পলিমার দিয়ে গ্রীনহাউস তৈরি করা হচ্ছে। ঐতিহ্যগতভাবে এটির ছাদ ও দেওয়াল কাচ বা স্বচ্ছ প্লাস্টিক দিয়ে নির্মাণ করা হয়। কাচ বা প্লাস্টিক সূর্যরশ্মির মাধ্যমে আগত তাপ প্রবেশ করতে দেয়, কিন্তু বাইরে বের হতে দেয় না। আগত তাপ প্রতিনিয়ত গ্রীনহাউজের দেয়ালে বাধাপ্রাপ্ত হয়ে প্রতিফলিত হয়। এছাড়া অভ্যন্তরের উদ্ভিদ থেকেও কিছু পরিমাণ তাপ বিকীরিত হয়; তবে সূর্য-তাপের তুলনায় এর পরিমাণ নগন্য। এছাড়া চারিদিক আবদ্ধ থাকায় বায়ুপ্রবাহ থাকে না বলে তাপ গ্রীনহাউজ থেকে বেরিয়ে যেতে পারে না। ফলে গ্রীনহাউসের ভেতরটা বাইরের তুলনায় যথেষ্ট উত্তপ্ত থাকে। শীতপ্রধান দেশের জলবায়ু গ্রীষ্মমণ্ডলীয় অঞ্চলের গাছপালা ও শাকসবজি জন্মানোর উপযোগী নয়। তাই সেসব দেশে শীতকালেও গ্রীনহাউজে কৃত্রিমভাবে উষ্ণ পরিবেশে শাকসবজি ও বিভিন্ন ফুলের চাষ করা হয়।  আবার অনেকসময় গ্রীনহাউসে অতিরিক্ত তাপের সৃষ্টি হতে পারে যা গাছপালার জন্য বিপজ্জ্নক। এছাড়া আবদ্ধ অবস্থায় জলীয়বাষ্পের পরিমাণ বেড়ে গেলে উদ্ভিদের শ্বসন ও প্রস্বেদনের হার কমে যায়, ফলে উদ্ভিদের বৃদ্ধি থমকে যায়। এ অসুবিধার কথা মাথায় রেখে গ্রীনহাউসের ছাদে একাধিক জানালার ব্যবস্থা করা হয় যাতে অতিরিক্ত তাপ ও জলীয় বাষ্প বেরিয়ে যেতে পারে।   প্রকারভেদ  গ্রীনহাউস মূলত দুই ধরনের: কাচের ও প্লাস্টিকের। প্লাস্টিক গ্রীনহাউস পলিইথিলিন (পলিথিন), পলিকার্বনেট অথবা পিএমএমএ অ্যাক্রিলিক গ্লাস দিয়ে তৈরি হয়। বাণিজ্যিক গ্রীনহাউসগুলো কাচ দিয়ে বানানো হয় এবং এগুলো আধুনিক প্রযুক্তি দিয়ে সজ্জিত।   তথ্যসূত্র    বহিঃসংযোগ    Enoshima Jinja Shrine Botanical Garden  বিষয়শ্রেণী:উদ্যানতত্ত্ব বিষয়শ্রেণী:উদ্ভিদ বিষয়শ্রেণী:গ্রিনহাউজ বিষয়শ্রেণী:কৃষি ভবন বিষয়শ্রেণী:বাগানের বৈশিষ্ট্য
আচোমে বা খোদোমনি বা লরেস্তানি দক্ষিণের জনগণের ভাষা হ'ল ফার্স প্রদেশ এবং করমান প্রদেশ, সমগ্র হর্মোজগান প্রদেশ এবং পূর্ব অংশ বুশেহর প্রদেশ; এটি পার্শ্ববর্তী দেশগুলির পারস্য উপসাগর অ-আরবদের ভাষাও; এটি প্রাচীন ফারসি এবং লরির বোন ভাষা এবং এর নিজস্ব ব্যাকরণ রয়েছে; এটি এখনও পাহলভী পারস্যের সাথে নিবিড়ভাবে সম্পর্কিত।Indo-European, Indo-Iranian, Iranian, Western, SouthwesternAnonby, E. J. 2003b. Update on Luri: How many languages? Journal of the Royal Asiatic Society 13.2:171–197.Ethnologue report for language code: lrl   তথ্যসূত্র   বিষয়শ্রেণী:ইরানীয় ভাষাসমূহ বিষয়শ্রেণী:উদ্ধৃতি শৈলী রক্ষণাবেক্ষণ: প্রদর্শন-সম্পাদকগণ বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:ইরানের ভাষা
থর: দ্য ডার্ক ওয়ার্ল্ড () হলো ২০১৩ সালে মুক্তিপ্রাপ্ত একটি আমেরিকান সুপারহিরো চলচ্চিত্র, যা মার্ভেল কমিক্সের থর চরিত্রের উপর ভিত্তি করে নির্মাণ করা হয়েছে। চলচ্চিত্রটি প্রযোজনা করে মার্ভেল স্টুডিওজ এবং পরিবেশনা করে ওয়াল্ট ডিজনি স্টুডিওজ মোশন পিকচার্স। এটি ২০১১ সালের থর চলচ্চিত্রের অনুবর্তী বা সিক্যুয়েল এবং মার্ভেল সিনেম্যাটিক ইউনিভার্সের (এমসিইউ) অষ্টম চলচ্চিত্র। চলচ্চিত্রটি পরিচালনা করেন অ্যালান টেইলর, চিত্রনাট্য রচনা করেন ক্রিস্টোফার ইয়স্ট এবং দ্বৈত লেখক দল ক্রিস্টোফার মার্কাস ও স্টিফেন ম্যাকফিলি। চলচ্চিত্রে ক্রিস হেমসওয়ার্থকে থর হিসেবে দেখানো হয়। ক্রিসের পাশাপাশি চলচ্চিত্রে অভিনয় করেন ন্যাটালি পোর্টম্যান, টম হিডেলস্টোন, অ্যান্থনি হপকিন্স, স্টেলান স্কার্সগার্ড, ইদ্রিস এলবা, ক্রিস্টোফার ইকলেস্টন, ক্যাট ডেনিংস, রে স্টিভেনসন, জ্যাকারি লেভি এবং রেন রুসো। থর: দ্য ডার্ক ওয়ার্ল্ড-এ, থর ডার্ক এলফদের কাছ থেকে নয়টি জগতকে বাঁচাতে লোকির সাথে দল গঠন করে লড়াই করেন। ডার্ক এলফদের নেতৃত্ব দেন প্রতিহিংসাপরায়ণ মালেকিথ, যিনি মহাবিশ্বকে অন্ধকারে নিমজ্জিত করতে বদ্ধপরিকর।  ২০১১ সালের এপ্রিলে থর: দ্য ডার্ক ওয়ার্ল্ড চলচ্চিত্রের কাজ শুরু হয়, যখন প্রযোজক কেভিন ফাইগি দি অ্যাভেঞ্জার্স চলচ্চিত্রের সিক্যুয়েলের পরিকল্পনা ঘোষণা করেন। ২০১১ সালে জুলাইতে, থরের পরিচালক কেনেথ ব্রানাঘ প্রকল্প থেকে সরে আসেন।   আরও দেখুন    মার্ভেল সিনেম্যাটিক ইউনিভার্স  মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা   তথ্যসূত্র    বহিঃসংযোগ     বিষয়শ্রেণী:২০১৩-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্ভেল স্টুডিওজ বিষয়শ্রেণী:মার্ভেল সিনেম্যাটিক ইউনিভার্স বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:২০১০-এর দশকের সুপারহিরো চলচ্চিত্র বিষয়শ্রেণী:পরবর্তী কিস্তির চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:২০১৩-এর ত্রিমাত্রিক চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:মার্ভেল সিনেম্যাটিক ইউনিভার্সের চলচ্চিত্র বিষয়শ্রেণী:আইসল্যান্ডে ধারণকৃত চলচ্চিত্র বিষয়শ্রেণী:কাল্পনিক ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ত্রিমাত্রিক চলচ্চিত্র বিষয়শ্রেণী:মার্কিন ধারাবাহিক চলচ্চিত্র বিষয়শ্রেণী:রাজহত্যা সম্পর্কিত কল্পকাহিনী বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:২০১৩-এর পটভূমিতে চলচ্চিত্র
হংকং প্রথম অলিম্পিক গেমসে অংশগ্রহণ করে ১৯৫২ সালে যখন ব্রিটিশ উপনিবেশ ছিল। এরপর হংকং ১৪টি গ্রীষ্মকালীন ও ৪টি শীতকালীন অলিম্পিক গেমসে প্রতিনিধিত্ব করেছে, একমাত্র ১৯৮০ গেমস বয়কট করা ছাড়া। হংকং শীতকালীন অলিম্পিক গেমসে প্রথম অংশগ্রহণ করেছিল ২০০২ সালে।  হংকংয়ের ক্রীড়াবিদগণ ২টি স্বর্ণ ৩টি রৌপ্য ৪টি ব্রোঞ্জ সহ ৯টি পদক জিতেছে। প্রথম পদক জিতে ১৯৯৬ গেমসে সেইলিং -এ। শীতকালীন গেমসে কোন পদক জিততে পারেনি।  হংকংয়ের জাতীয় অলিম্পিক কমিটি ১৯৫১ সালে গঠিত হয়।  পদক তালিকা   গ্রীষ্মকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.   ৪  ০  ০  ০  ০  –   ২  ০  ০  ০  ০  –   ৪  ০  ০  ০  ০  –   ৩৯  ০  ০  ০  ০  –   ১১  ০  ০  ০  ০  –   ১০  ০  ০  ০  ০  –   ২৫  ০  ০  ০  ০  –   অংশগ্রহণ করেনি   ৪৭  ০  ০  ০  ০  –   ৪৮  ০  ০  ০  ০  –   ৩৮  ০  ০  ০  ০  –   ২৩  ১  ০  ০  ১  ৪৯   ৩১  ০  ০  ০  ০  –   ৩২  ০  ১  ০  ১  ৬৩   ৩৪  ০  ০  ০  ০  –   ৪২  ০  ০  ১  ১  ৭৯   ৩৭  ০  ০  ০  ০ –   ৪৬  ১  ২  ৩  ৬  ৪৯ সর্বমোট  ২  ৩  ৪  ৯    শীতকালীন গেমস অনুযায়ী পদক  গেমস ক্রীড়াবিদস্বর্ণ রৌপ্য ব্রোঞ্জ মোটঅব.   ২  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  –   ১  ০  ০  ০  ০  – সর্বমোট  ০  ০  ০  ০    ক্রীড়া অনুযায়ী পদক     ১  ০  ০  ১   ১  ০  ০  ১   ০  ২  ০  ২   ০  ১  ১  ২   ০  ০  ২  ২   ০  ০  ১  ১ সর্বমোট  ২  ৩  ৪  ৯   বহিঃসংযোগ
গন্ধেশ্বরী নদী হল ভারতের পশ্চিমবঙ্গ রাজ্যের বাঁকুড়া জেলার একটি নদী। এটি দ্বারকেশ্বর নদের একটি উপনদী। এর দৈর্ঘ্য । বাঁকুড়া শহরের উত্তরে এবং শুশুনিয়া পাহাড়ের দক্ষিণ-পশ্চিমে প্রবাহিত এই নদী ভুতশহরের কাছে দ্বারকেশ্বর নদে পতিত হয়েছে। বর্ষাকালে এই নদীতে প্রবল বন্যা হয়।O’Malley, L.S.S., ICS, Bankura, Bengal District Gazetteers, p. 7, 1995 reprint, Government of West Bengal  পাদটীকা  বিষয়শ্রেণী:পশ্চিমবঙ্গের নদী
রোমান প্রাইমুলা (জন্ম ৪ ফেব্রুয়ারি ১৯৬৪) একজন চেক চিকিৎসক, মহামারীবিদ্যার অধ্যাপক এবং একজন অবসরপ্রাপ্ত সেনা কর্নেল।    চেক প্রজাতন্ত্রে কোভিড-১৯ মহামারীর প্রাথমিক পর্যায়ে, তিনি চেক সরকারের কেন্দ্রীয় বিপত্তি বোর্ডের প্রধান হিসাবে কাজ করেছিলেন ( ) এবং তারপর বিজ্ঞান এবং গবেষণার জন্য সরকারি এজেন্ট হিসাবে কাজ করেন। ২১ সেপ্টেম্বর ২০২০-এ অ্যাডাম ভোটেচের পদত্যাগের পর প্রধানমন্ত্রী আন্দ্রেজ বাবিশ তাকে চেক প্রজাতন্ত্রের স্বাস্থ্যমন্ত্রী হিসাবে মনোনীত করেছিলেন।   ২১ অক্টোবর ২০২০-এ, ট্যাবলয়েড ব্লেস্ক প্রাইমুলা এবং জারোস্লাভ ফাল্টেনেকের গভীর রাতে একটি রেস্তোরাঁ ছেড়ে চলে যাওয়ার ছবি প্রকাশ করে যেটি কোভিড-১৯ বিধিমালার স্পষ্ট লঙ্ঘন, যার অধীনে সমস্ত রেস্তোঁরা বন্ধ থাকার কথা ছিল।   তিনি ২৯ অক্টোবর জান ব্লাতনি দ্বারা প্রতিস্থাপিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:চেক দাবাড়ু বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী
জামজামী ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫৮.৩৮ কিমি২ (২২.৫৪ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৩৫২ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ৯টি।  গ্রামসমূহ  ভোদুয়া  সোহাগপুর  জামজামী  নওদা জামজামী  ঘোষবিলা  মধুপুর  নারায়ণ পুর  বানীনাথ পুর  পুরাতন পাঁচলিয়া  মানিক নগর  নওদা পাঁচলিয়া  টেকপাড়া পাঁচলিয়া  হাটখোলা পাঁচলিয়া  রঘুনাথপুর  শ্রীনগর  বেগুয়ারখাল  চরপাড়া  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
এর্নাকুলাম লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,১৫৬,৪৯২ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার এর্নাকুলাম জেলার পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷   ইতিহাস  কাসারগড় লোকসভা কেন্দ্রে ১৯৫১-৫২ খ্রিস্টাব্দে প্রথম নির্বাচন অনুষ্ঠিত হয় এবং ১৯৫১ থেকে ১৯৫৭ অবধি এটি ত্রিবাঙ্কুর-কোচিন রাজ্যের অন্তর্ভুক্ত ছিলো৷ পরে এটি কেরালা রাজ্যের অংশীভূত হয়৷ ২০১৯ সালে এখানে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   কলমসেরি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৭ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷  পারাভুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন।  বাইপীন বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র৷ এটি এর্নাকুলম জেলায় অবস্থিত৷ এটি একটি অসংরক্ষিত আসন৷  কোচি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷  ত্রিপুণিতুরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র। এটি এর্নাকুলম জেলায় অবস্থিত৷ এটি একটি অসংরক্ষিত আসন৷  এর্নাকুলম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি একটি অসংরক্ষিত আসন। এটি এর্নাকুলম জেলায় অবস্থিত৷  ত্রিকাকরা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র। এটি একটি অসংরক্ষিত আসন। এটি এর্নাকুলম জেলায় অবস্থিত৷   তথ্যসূত্র   বিষয়শ্রেণী:কেরলের লোকসভা কেন্দ্র
এমেরসোন রায়মুন্দো সান্তোস (; জন্ম: ৫ এপ্রিল ১৯৯৫; এমেরসোন সান্তোস এবং শুধুমাত্র এমেরসোন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।   প্রারম্ভিক জীবন  এমেরসোন রায়মুন্দো সান্তোস ১৯৯৫ সালের ৫ই এপ্রিল তারিখে ব্রাজিলের ইতাবোরাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ                 বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
থাম্ব|২০১৪ সালের জুনে সান রাফায়েলে অবস্থিত আলী আকবর কলেজ অফ মিউজিক। আলি আকবর কলেজ অফ মিউজিক (ইংরাজিতে সংক্ষেপে- AACM ) হল ভারতীয় সঙ্গীতজ্ঞ আলী আকবর খান কর্তৃক ভারতীয় শাস্ত্রীয় সংগীত প্রশিক্ষণের জন্য প্রতিষ্ঠিত তিনটি স্কুল।  প্রথমটি ১৯৫৬ খ্রিস্টাব্দে  ভারতের কলকাতায় প্রতিষ্ঠিত হয়। দ্বিতীয়টি ১৯৬৭ খ্রিস্টাব্দে মার্কিন যুক্তরাষ্ট্রের  ক্যালিফোর্নিয়ার বার্কলেতে প্রতিষ্ঠিত হয়েছিল, কিন্তু পরের বছর ক্যালিফোর্নিয়ার সান রাফায়েলে তার বর্তমান অবস্থানে স্থানান্তরিত হয় । তৃতীয়টি ১৯৮৫ খ্রিস্টাব্দে সুইজারল্যান্ডের বাসেলে প্রতিষ্ঠিত হয়েছিল এবং এটি খানের শিষ্য কেন জুকারম্যান দ্বারা পরিচালিত হয়।  ২০০৩ খ্রিস্টাব্দে, AACM-এর সাউন্ড আর্কাইভ থেকে একটি সংগ্রহ ন্যাশনাল রেকর্ডিং রেজিস্ট্রিতে যুক্ত করার জন্য লাইব্রেরি অফ কংগ্রেস দ্বারা নির্বাচিত পঞ্চাশ টি "সাংস্কৃতিক, ঐতিহাসিকভাবে, বা নান্দনিকভাবে গুরুত্বপূর্ণ" রেকর্ডকৃত কাজের একটি সংগ্রহ তৈরি করে। এই AACM রেকর্ডিংয়ের মধ্যে ছিল আলাউদ্দিন খান , কিষাণ মহারাজ , নিখিল ব্যানার্জি এবং আল্লা রাখা- এর লাইভ পারফরম্যান্স।    উল্লেখযোগ্য ছাত্র    ভিক ব্রিগস, ব্রিটিশ ব্লুজ এবং রক সঙ্গীতশিল্পী  ডেভিড আর. কোর্টনি, শিল্পী, লেখক এবং গ্রিন পার্টির রাজনীতিবিদ  মার্কো এনিদি, ফ্রি জ্যাজ স্যাক্সোফোনিস্ট  জুলিয়ান লেজ, গিটারিস্ট এবং সুরকার  আর্থার রাসেল, সুরকার, প্রযোজক এবং কণ্ঠশিল্পী  ডেরেক ট্রাকস, গিটারিস্ট, ব্যান্ডলিডার এবং গীতিকার   এছাড়াও দেখুন    দিল্লি মিউজিক একাডেমি  ইস্টার্ন ফেয়ার মিউজিক ফাউন্ডেশন  কিন্নারা স্কুল অফ মিউজিক   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ক্যালিফোর্নিয়ার বেসরকারি বিশ্ববিদ্যালয় ও কলেজ বিষয়শ্রেণী:১৯৮৫-এ সুইজারল্যান্ডে প্রতিষ্ঠিত বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের সঙ্গীত বিদ্যালয় বিষয়শ্রেণী:কলকাতার বিশ্ববিদ্যালয় ও কলেজ
, and welcome to Wikipedia!  I hope you like the place and decide to stay. Unfortunately, one or more of the pages you created may not conform to some of Wikipedia's guidelines, and may not be retained.   There's a page about creating articles you may want to read called Your first article. If you are stuck, and looking for help, please come to the New contributors' help page, where experienced Wikipedians can answer any queries you have! Or, you can just type  on this page, followed by your question, and someone will show up shortly to answer your questions. Here are a few other good links for newcomers:  Starting an article  Your first article  Biographies of living persons  How to write a great article  The five pillars of Wikipedia  Help pages  Tutorial I hope you enjoy editing here and being a Wikipedian! Please sign your name on talk pages using four tildes (~~~~); this will automatically produce your name and the date. If you have any questions, check out Wikipedia:Questions or ask me on .  Again, welcome! ~~~~~~
মালদ্বীপ লেবার অ্যান্ড সোশ্যাল ডেমোক্রেটিক পার্টি ২০১৯ সালে প্রতিষ্ঠিত একটি মালদ্বীপের রাজনৈতিক দল।  দল গঠনের জন্য একটি আবেদন আগস্ট ২০১৮ এ পূরণ করা হয়েছিল এবং নির্বাচন কমিশন অক্টোবর ২০১৮ এ অনুমোদন দিয়েছে। দলটি ২১ জানুয়ারী ২০১৯ তারিখে নিবন্ধিত হয়েছিল। ১ জুলাই ২০২২-এ নির্বাচন কমিশনার মালদ্বীপে রাজনৈতিক দলগুলির নিবন্ধনের জন্য প্রয়োজনীয় ৩,০০০ সদস্যের থ্রেশহোল্ডে পৌঁছাতে ব্যর্থ হওয়ার জন্য দলটিকে ভেঙে দিয়েছিলেন।   তথ্যসূত্র    বহিঃসংযোগ    টুইটারে মালদ্বীপ লেবার অ্যান্ড সোশ্যাল ডেমোক্রেটিক পার্টি  বিষয়শ্রেণী:সামাজিক গণতন্ত্রী দল বিষয়শ্রেণী:২০১৮-এ প্রতিষ্ঠিত রাজনৈতিক দল বিষয়শ্রেণী:মালদ্বীপের রাজনৈতিক দল বিষয়শ্রেণী:২০২২-এ বিলুপ্ত রাজনৈতিক দল